Diari Oficial de la Generalitat Valenciana


Sumari del DOGV 1854, del 03-09-1992 (1992/825781)

DECRET 143/1992, de 30 de juliol, del Govern Valencià, pel qual estableix els preus dels serveis oferts per les residències de temps lliure de la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/07/30/143/dof/vci/html**

### Dades del document

Número de DOGV
:   1854

Data del DOGV
:   03-09-1992

Secció del DOGV
:   DISPOSICIONS GENERALS

Número del document
:   1992/825781


Data del document
:   30-07-1992

Organisme emissor
:   Conselleria de Treball i Afers Socials

Tipus de document
:   Decret

Decret 143/1992, de 30 de juliol, del Govern Valencià, pel qual estableix els preus dels serveis oferts per les residències de temps lliure de la Comunitat Valenciana.  
Amb el Reial Decret 4154/1982, de 29 de desembre, es traspassaren a la Generalitat Valenciana les funcions i els serveis de l?estat en matèria de temps lliure, i la Generalitat Valenciana té competències plenes en les funcions de l?extingit Institut Social de Temps Lliure.  
Les contraprestacions pecuniàries exigibles per la Generalitat Valenciana per la prestació dels serveis d'allotjament i manutenció realitzats per les residències de temps lliure dependents de la Conselleria de Treball i Afers Socials es configuren com a preus públics, d?acord amb el que disposa el Decret 227/1991, de 9 de desembre, del Govern Valencià, pel qual es determinaren els bens, serveis i activitats susceptibles de ser retribuïdes mitjançant preus públics en la Comunitat Valenciana, en relació amb el Decret 73/1991, de 13 de maig, del Govern Valencià, regulador dels preus públics.  
Si bé l'actualització anual d'aquests preus públics es realitza tenint en compte l'evolució dels costos econòmics originats per la prestació dels serveis, amb els esmentats ingressos públics no es pretén assolir la totalitat dels esmentats costos, sinó que la Generalitat Valenciana n'assumeix una porció atesa la finalitat social que compleixen les residències de temps lliure de la Comunitat Valenciana, en les quals es pretén d'aconseguir una màxima ocupació de les instal·lacions i proporcionar períodes de descans a la població en general i específicament als treballadors, tant en actiu com en situació d'atur, jubilació, incapacitat, etc., als quals es resulta difícil accedir a un adequat gaudi dels seus períodes de vacances.  
Per això, d'acord amb l'establert en l'article 3.2 del Decret 73/1991, de 13 de maig, del Govern Valencià, i a proposta del Conseller de Treball i Afers Socials, amb la deliberació prèvia del Govern Valencià en la reunió del dia 30 de juliol de 1992,  
DECRETE  
Article primer  
Els preus dels serveis oferts per les residències de temps lliure de la Comunitat Valenciana queden fixats en les quanties següents per temporada.  
- Temporada baixa/mitjana:  
1.733 pessetes per persona/dia en habitació de dos o més  
2.485 pessetes per persona/dia en habitació individual.  
- Temporada alta:  
2.260 pessetes per persona/dia en habitació de dos o més  
3.164 pessetes per persona/dia en habitació individual.  
- Serveis de menjar a no residents:  
Abonament setmanal: 7.912 pessetes.  
Abonament diari: 1.319 pessetes.  
Desdejuni: 114 pessetes.  
Menjar: 688 pessetes.  
Sopar: 515 pessetes.  
Article segon  
Els anteriors preus s'aplicaran d'acord amb les especificacions següents:  
1. Els xiquets d'entre 2 i 12 anys, ambdós inclusivament, tindran un descompte del 50% sobre l'import de les estades, sempre que s'allotgen en la mateixa habitació que els responsables.  
2. Els xiquets de dos anys que no utilitzen els serveis de menjador i que dormen en bressols instal·lats en l'habitacions dels seus responsables, estan exempts de pagar.  
3. Les persones majors de 60 anys gaudiran d'un descompte del 10% de l'import de les estades, durant la temporada baixa/mitjana.  
4. A les peticions d'estades en grups integrats per adults o majors de 12 anys, que passen de 25 places per a la mateixa residència i data, se'ls efectuarà un descompte del 10% sobre el cost de les estades durant la temporada baixa/mitjana.  
Els descomptes que s'especifiquen anteriorment es consideren incompatibles entre si.  
Els preus fixats no inclouen les consumicions en bars, ni els serveis d'animació discrecional en què participen voluntàriament els residents.  
La manca de gaudi d'algun servei programat no genera dret a reducció del preu de l'estada.  
A tots els preus se'ls repercutirà l?IVA corresponent.  
DISPOSICIO ADDICIONAL  
Delegue en el Conseller de Treball i Afers Socials la facultat d'actualitzar anualment, amb una ordre, els preus públics de les residències de temps lliure, que s'hauran d'incrementar en el mateix percentatge en què ho faran els crèdits consignats en les corresponents lleis de pressupostos de la Generalitat Valenciana (capítols I i II) per al manteniment d'aquests serveis, amb un informe previ de la Conselleria d'Economia i Hisenda.  
En tot cas, haurà de quedar constància en l'ordre com que aquesta es dicta per delegació, sense que puga produir efectes fora dels límits indicats en el paràgraf anterior.  
DISPOSICIO FINAL  
Aquest decret entrarà en vigor el mateix dia de la seua publicació en el Diari Oficial de la Generalitat Valenciana.  
València, 30 de juliol de 1992.  
El President de la Generalitat Valenciana,   
JOAN LERMA I BLASCO  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI